hippocrates-et-corpus-hippocraticum.de-articulis 80
80 . Δακτύλων δὲ ἢν ἐκπέσῃ ἄρθρον τι τῶν τῆς χειρὸς , ἤν τε τὸ πρῶτον , ἤν τε τὸ δεύτερον , ἤν τε τὸ τρίτον , ωὑτὸς καὶ ἴσος τρόπος τῆς ἐμβολῆς · χαλεπώτερα μέντοι ἀεὶ τὰ μέγιστα τῶν ἄρθρων ἐμβάλλειν . Ἐκπίπτει δὲ κατὰ τέσσαρας τρόπους , ἢ ἄνω , ἢ κάτω , ἢ ἐς τὸ πλάγιον ἑκατέρωθεν , μάλιστα μὲν ἐς τὸ ἄνω , ἥκιστα δὲ ἐς τὰ πλάγια , ἐν τῷ σφόδρα κινέεσθαι . Ἑκατέρωθεν δὲ τῆς χώρης , οὗ ἐκβέβηκεν , ὥσπερ ἄμβη ἐστίν . Ἢν μὲν οὖν ἐς τὸ ἄνω ἐκπέσῃ ἢ ἐς τὸ κάτω διὰ τὸ λειοτέρην εἶναι ταύτην τὴν χώρην , ἢ ἐκ τῶν πλαγίων , καὶ ἅμα μικρῆς ἐούσης τῆς ὑπερβάσιος , ἢν μεταστῇ τὸ ἄρθρον , ῥηΐδιόν ἐστιν ἐμβάλλειν . Τρόπος δὲ τῆς ἐμβολῆς ὅδε · περιελίξαι τὸν δάκτυλον ἄκρον ἢ ἐπιδέσματί τινι ἢ ἄλλῳ τρόπῳ τοιούτῳ τινὶ , ὅκως , ὁκόταν κατατείνῃς ἄκρου λαβόμενος , μὴ ἀπολισθάνῃ · ὅταν δὲ περιελίξῃς , τὸν μέν τινα διαλαβέσθαι ἄνωθεν τοῦ καρποῦ τῆς χειρὸς , τὸν δὲ τοῦ κατειλημμένου · ἔπειτα κατατείνειν πρὸς ἑωυτὸν ἀμφοτέρους εὖ μάλα , καὶ ἅμα ἀπῶσαι τὸ ἐξεστηκὸς ἄρθρον ἐς τὴν χώρην . Ἢν δὲ ἐς τὰ πλάγια ἐκπέσῃ , τῆς μὲν κατατάσιος ωὑτὸς τρόπος · ὅταν δὲ δὴ δοκέῃ σοι ὑπερβεβηκέναι τὴν γραμμὴν , ἅμα χρὴ κατατείναντας ἀπῶσαι ἐς τὴν χώρην εὐθὺς , ἕτερον δέ τινα ἐκ τοῦ ἑτέρου μέρεος τοῦ δακτύλου φυλάσσειν καὶ ἀνωθέειν , ὅκως μὴ πάλιν ἐκεῖθεν ἀπολίσθῃ . Ἐμβάλλουσι δὲ ἐπιεικέως καὶ αἱ σαῦραι αἱ ἐκ τῶν φοινίκων πλεκόμεναι , ἢν κατατείνῃς ἔνθεν καὶ ἔνθεν τὸν δάκτυλον , λαβόμενος τῇ μὲν ἑτέρῃ τῆς σαύρης . τῇ δὲ ἑτέρῃ τοῦ καρποῦ τῆς χειρός . Ὁκόταν δὲ ἐμβάλῃς , ἐπιδεῖν δεῖ ὀθονίοισιν ὡς τάχιστα , λεπτοτάτοισι , κεκηρωμένοισι κηρωτῇ μήτε λίην μαλακῇ μήτε λίην σκληρῇ , ἀλλὰ μετρίως ἐχούσῃ · ἡ μὲν γὰρ σκληρὴ ἀφέστηκεν ἀπὸ τοῦ δακτύλου , ἡ δὲ ἁπαλὴ καὶ ὑγρὴ διατήκεται καὶ ἀπόλλυται , θερμαινομένου τοῦ δακτύλου · λύειν δὲ ἄρθρον δακτύλου τριταῖον ἢ τεταρταῖον · τὸ δὲ ὅλον , ἢν μὲν φλεγμήνῃ , πυκνότερον λύειν , ἢν δὲ μὴ , ἀραιότερον · κατὰ πάντων δὲ τῶν ἄρθρων ταῦτα λέγω . Καθίσταται δὲ τοῦ δακτύλου τὸ ἄρθρον τεσσαρεσκαιδεκαταῖον . Ὁ αὐτὸς δέ ἐστι θεραπείης τρόπος δακτύλων χειρός τε καὶ ποδός .
Lemmas: 80 . δάκτυλος δέ ἐάν ἐκπίπτω ἄρθρον τις ὁ ὁ χείρ , ἐάν τε ὁ πρῶτος , ἐάν τε ὁ δεύτερος , ἐάν τε ὁ τρίτος , οὑτόςς καί ἴσος τρόπος ὁ ἐμβολή · χαλεπός μέντοι ἀεί ὁ μέγας ὁ ἄρθρον ἐμβάλλω . ἐκπίπτω δέ κατά τέσσαρες τρόπος , ἤ ἄνω , ἤ κάτω , ἤ εἰς ὁ πλάγιος ἑκατέρωθεν , μάλα μέν εἰς ὁ ἄνω , ἦκα δέ εἰς ὁ πλάγιος , ἐν ὁ σφόδρα κινέω . ἑκατέρωθεν δέ ὁ χώρα , οὗ ἐκβαίνω , ὥσπερ ἄμβη εἰμί . ἐάν μέν οὖν εἰς ὁ ἄνω ἐκπίπτω ἤ εἰς ὁ κάτω διά ὁ λεῖος εἰμί οὗτος ὁ χώρα , ἤ ἐκ ὁ πλάγιον , καί ἅμα μικρός εἰμί ὁ ὑπέρβασις , ἐάν μεθίστημι ὁ ἄρθρον , ῥᾴδιος εἰμί ἐμβάλλω . τρόπος δέ ὁ ἐμβολή ὅδε · περιελίσσω ὁ δάκτυλος ἄκρος ἤ ἐπίδεσμα τις ἤ ἄλλος τρόπος τοιοῦτος τις , ὅπως , ὁπόταν κατατείνω ἄκρον λαμβάνω , μή ἀπολισθάνω · ὅταν δέ περιελίσσω , ὁ μέν τις διαλαμβάνω ἄνωθεν ὁ καρπός ὁ χείρ , ὁ δέ ὁ καταλαμβάνω · ἔπειτα κατατείνω πρός ἑαυτοῦ ἀμφότερος εὖ μάλα , καί ἅμα ἀπωθέω ὁ ἐξίστημι ἄρθρον εἰς ὁ χώρα . ἐάν δέ εἰς ὁ πλάγιος ἐκπίπτω , ὁ μέν κατάτασις αὑτός τρόπος · ὅταν δέ δή δοκέω σύ ὑπερβαίνω ὁ γραμμή , ἅμα χρή κατατείνω ἀπωθέω εἰς ὁ χώρα εὐθύς , ἕτερος δέ τις ἐκ ὁ ἕτερος μέρος ὁ δάκτυλος φυλάσσω καί ἀνωθέω , ὅπως μή πάλιν ἐκεῖθεν ἀπολισθάνω . ἐμβάλλω δέ ἐπιεικής καί ὁ σαύρα ὁ ἐκ ὁ φοῖνιξ πλέκω , ἐάν κατατείνω ἔνθεν καί ἔνθεν ὁ δάκτυλος , λαμβάνω ὁ μέν ἕτερος ὁ σαύρα . ὁ δέ ἕτερος ὁ καρπός ὁ χείρ . Ὁπόταν δέ ἐμβάλλω , ἐφοράω δέω ὀθόνιον ὡς ταχύς , λεπτός , κηρόω κηρωτή μήτε λίαν μαλακός μήτε λίαν σκληρός , ἀλλά μέτριος ἔχω · ὁ μέν γάρ σκληρός ἀφίστημι ἀπό ὁ δάκτυλος , ὁ δέ ἁπαλός καί ὑγρός διατήκω καί ἀπόλλυμι , θερμαίνω ὁ δάκτυλος · λύω δέ ἄρθρον δάκτυλος τριταῖος ἤ τεταρταῖος · ὁ δέ ὅλος , ἐάν μέν φλεγμαίνω , πυκνός λύω , ἐάν δέ μή , ἀραῖος · κατά πᾶς δέ ὁ ἄρθρον οὗτος λέγω . καθίστημι δέ ὁ δάκτυλος ὁ ἄρθρον τεσσαρεσκαιδεκαταῖος . ὁ αὐτός δέ εἰμί θεραπεία τρόπος δάκτυλος χείρ τε καί πούς .